Budjet tasnifini qoʻllash boʻyicha yoʻriqnomaga oʻzgartirish va qoʻshimchalar kiritish toʻgʻrisida
(order, 2024-08-15)

Oʻzbekiston Respublikasining Budjet kodeksiga muvofiq buyuraman: 1. Oʻzbekiston Respublikasi moliya vazirining 2010-yil 20-avgustdagi 65-son buyrugʻi (roʻyxat raqami 2146, 2010-yil 11-oktabr) (Oʻzbekiston Respublikasi qonun hujjatlari toʻplami, 2010-y., 40-41-son, 356-modda) bilan tasdiqlangan Budjet tasnifini qoʻllash boʻyicha yoʻriqnomaga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 95-banddagi “shahar posyolkalari” degan soʻzlar “shaharchalar” degan soʻz bilan almashtirilsin. 2. 1-ilovada: 3 067 1 0 qatordan keyin quyidagi mazmundagi qatorlar bilan toʻldirilsin: “3 068 0 0 Bolalarni qoʻllab-quvvatlash jamoat fondi; 3 068 1 0 Respublika mablagʻlari; 3 069 0 0 Oʻzbekiston Respublikasi Energetika vazirligi huzuridagi budjetdan tashqari Tarmoqlararo energiyani tejash jamgʻarmasi; 3 069 1 0 Respublika mablagʻlari; 3 070 0 0 Oʻzbekiston Respublikasi Yoshlar ishlari agentligi huzuridagi Yoshlarga oid davlat siyosatini qoʻllab-quvvatlash jamgʻarmasi; 3 070 1 0 Respublika mablagʻlari; 3 071 0 0 Oʻzbekiston Respublikasi Investitsiyalar, sanoat va savdo vazirligining Savdoga koʻmaklashish jamgʻarmasi; 3 071 1 0 Respublika mablagʻlari; 3 072 0 0 Oʻzbekiston Respublikasi Savdo-sanoat palatasining Tarmoqlarni qoʻllab-quvvatlash jamgʻarmasi; 3 072 1 0 Respublika mablagʻlari; 3 073 0 0 Saxovat va koʻmak jamgʻarmasi; 3 073 2 0 Hududiy mablagʻlar; 3 073 2 2 Tumanlar va shaharlar darajasidagi mablagʻlar”. 3. 4-ilovada: 1) 7 041 904 qatorning nomi quyidagi tahrirda bayon etilsin: “Oʻzbekiston Respublikasi Investitsiyalar, sanoat va savdo vazirligining Savdoga koʻmaklashish jamgʻarmasi xarajatlari”; 2) 7 041 911 qatordan keyin quyidagi mazmundagi qator bilan toʻldirilsin: “7 041 912 Oʻzbekiston Respublikasi Savdo-sanoat palatasining Tarmoqlarni qoʻllab-quvvatlash jamgʻarmasi xarajatlari”; 3) 7 043 301 qatorning nomi quyidagi tahrirda bayon etilsin: “Oʻzbekiston Respublikasi Vazirlar Mahkamasi huzuridagi Atom energiyasi agentligini saqlash xarajatlari”; 4) 7 043 302 qatordan keyin quyidagi mazmundagi qator bilan toʻldirilsin: “7 043 303 Oʻzbekiston Respublikasi Vazirlar Mahkamasi huzuridagi Sanoat, radiatsiya va yadro xavfsizligi qoʻmitasini saqlash xarajatlari”; 5) 7 043 903 qatordan keyin quyidagi mazmundagi qator bilan toʻldirilsin: “7 043 904 Oʻzbekiston Respublikasi Energetika vazirligi huzuridagi budjetdan tashqari Tarmoqlararo energiyani tejash jamgʻarmasi”; 6) 7 044 220 qatorning nomi quyidagi tahrirda bayon etilsin: “Oʻzbekiston Respublikasi Togʻ-kon sanoati va geologiya vazirligi huzuridagi Togʻ-kon sanoati va geologiya sohasini nazorat qilish inspeksiyasini saqlash xarajatlari”; 7) 7 047 900 qatordan keyin quyidagi mazmundagi qator bilan toʻldirilsin: “7 047 902 Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti qoshidagi Alkogol va tamaki bozorini tartibga solish inspeksiyasini saqlash xarajatlari”; 8) 7 062 902 qatordagi “shahar posyolkalari” degan soʻzlar “shaharchalar” degan soʻz bilan almashtirilsin; 9) 7 072 130 qatordagi “Qishloq vrachlik” degan soʻzlar “Oilaviy shifokor” degan soʻzlar bilan almashtirilsin; 10) 7 072 304 qatordan keyin quyidagi mazmundagi qator bilan toʻldirilsin: “7 072 305 Bolalarni qoʻllab-quvvatlash jamoat fondi mablagʻlari”; 11) 7 076 902 qatordan keyin quyidagi mazmundagi qator bilan toʻldirilsin: “7 076 903 “Sogʻliqni saqlash loyihalari markazi” loyiha ofisi DMni saqlash xarajatlari”; 12) 7 098 905 qatordan keyin quyidagi mazmundagi qator bilan toʻldirilsin: “7 098 906 “Taʼlim sohasidagi loyihalar markazi” loyiha ofisi DMni saqlash xarajatlari”; 13) 7 109 603 qatordan keyin quyidagi mazmundagi qator bilan toʻldirilsin: “7 109 604 Saxovat va koʻmak jamgʻarmasi xarajatlari”.